Deg temsaɛraq i d negmar seg snat n temnaḍin; At Raced d Wat Yilyiten, nufa yella-d umgirred deg kra n imesla deg snat n temnaḍin-agi,amgirred-agi yekka-d seg yemdanen i yettawin timsaɛraq gar temnaḍin,neɣ seg nnesba i yettemnasaben,ur ttawin ara imesla akken i wata,neɣ akken i yellan deg tazwara.kra sbeddilen awal, kra ur ceffun ara mliḥ i temsaɛraq neɣ i tririt ttawin-tt s lexṣaṣ neɣ s ubeddel deg tririt seg temnaḍt ɣer tayeḍ, daɣen llan yemdanen yessarwasen taɣawsa ɣer tɣawsa nniḍen. yal yiwen ɣef wacu id yettawi timsaɛraq .llan daɣen kra n wawalen yal tamnaḍt amek id-as ntefka isem.